ZAPISNIK

sa 14. redovne sjednice

Općinskog vijeća Općine Ribnik

održane dana 30. rujna  2023. godine

Početak sjednice u 18:00 sati.

NAZOČNI VIJEĆNICI:
Gabi Tomašić,  Jelena Dolinar, Dražen Jarnević, Nikola Dolinar, Ana Lorković
ODSUTNI VIJEĆNICI:       Ivan Mus, Željko Car 
OSTALI NAZOČNI: 
Dino Blažević, Općinski načelnik




Snježana Zvonarić Hribljan, pročelnica 

Predsjednica Općinskog vijeća, gđa. Gabi Tomašić, utvrdila je da je na sjednici prisutno 5 (pet) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 14. sjednicu općinskog vijeća, dostavljeni su  sljedeći  materijali i sljedeći 

DNEVNI RED:

1) Usvajanje zapisnika sa prethodne sjednice

2) Aktualni sat

3) Polugodišnje  izvješće o radu Općinskog načelnika za razdoblje od 01.01.-30.06.2023.

4) Polugodišnje izvješće o izvršenju Proračuna Općine Ribnik za  2023. godinu

5) Prijedlog Programa potpora poljoprivredi za 2023. godinu na području Općine Ribnik

6) Prijedlog Odluke o otvaranju transakcijskog računa Općine Ribnik u Erste & Steiermarkische Bank d.d. i zatvaranju transakcijskog računa u Karlovačkoj banci d.d.

7) Zaključak o prijedlogu za razrješenju dužnosti mrtvozornika na području Općine Ribnik

8) Prijedlog Odluke o izmjenama i dopunama Odluke o nerazvrstanim cestama

9) Prijedlog odluke o uvjetima i načinu sufinanciranja ekonomske cijene u Dječjem vrtiću Kamanje za djecu s područja Općine Ribnik

10) Prijedlog Odluke o sufinanciranju pune ekonomske cijene boravka djeteta u dječjem vrtiću ili obrtu registriranom za djelatnost dadilja za djecu iz obitelji s četvero ili više djece

11) Prijedlog Odluke o utvrđivanju visine naknade predsjedniku i članovima Općinskog povjerenstva za procjenu štete od prirodnih nepogoda

12) Pitanja i prijedlozi

Predloženi dnevni red  dan je na glasanje te je jednoglasno, s 5 (pet ) glasa „ZA“ prihvaćen.
Ad.1.) Usvajanje zapisnika sa prethodne sjednice.

Predsjednica Općinskog vijeća Gabi Tomašić dala je na usvajanje Zapisnik s 13. Sjednice Općinskog vijeća Općine Ribnik. Primjedbi na Zapisnik nije bilo, pristupilo se glasanju te je Zapisnik s 13. Sjednice Općinskog vijeća Općine Ribnik usvojen jednoglasno s 5 ( pet ) glasova ZA.
Ad.2. Aktualni sat

Načelnik Dino Blažević izvijestio je vijećnike o kolegiju župana koji je održan 5. rujna 2023. godine, na kojem su uz zamjenicu županice Vesnu Hajsan-Dolinar,   nazočili županijski tim u sastavu pročelnice Upravnog odjela za opću upravu Tatjana Gojak, pročelnice Upravnog odjela za zdravstvo i hrvatske branitelje Maja Vučinić Knežević, pročelnice Upravnog odjela za gospodarstvo Branka Šekete Karlović, voditelja Odsjeka za informatiku i uredsko poslovanje Matije Palalića i tajnik Stožera Civilne zaštite Karlovačke županije Josip Ribara, a  raspravljalo se o aktualnim temama i projektima Općine Ribnik. Razgovaralo se o početku radova na obnovi dionice na D6 i održavanju cesta. Načelnik Blažević je istaknuo da kreću radovi na uređenju prostora u kojem će se provoditi usluga dadiljanja, koja će uskoro započeti s radom. Riječi je bilo i o prirodnoj nepogodi tuči koja je proglašena za područje Općine Ribnik u srpnju ove godine te o budućim koracima vezanim uz isplatu sredstava za sanaciju štete koja je nastala na stambenim objektima.
Načelnik Dino Blažević također rekao da je uputio dopis Karlovačkoj Županiji u kojem je još jednom  skrenuo pozornost na loše stanje elektromreže, telekomunikacijske mreže, održavanje dionice D6 kao i na nedjelovanje Hrvatskih voda na području Općine Ribnik. 
Načelnik se također osvrnuo na prirodnu nepogodu koja je pogodila općinu u srpnju, te izvjestio vijećnike o tijeku  procjena štete.
Nadalje je izvjestio sve prisutne da je održao sastanak sa Hrvatskim cestama na kojem je dogovoreno 500 m sanacije najkritičnijih dionica ceste D6.
Također se osvrnuo na projekt ZAŽELI, te izvjestio prisutne  da se Općina Ribnik priključila prijavi za narednu fazu projekta, kako bi potrebitima i dalje bila omogućena pomoć gerontodomaćina/ca. 
Ad.3. Polugodišnje  izvješće o radu Općinskog načelnika za razdoblje od 01.01.-30.06.2023
Načelnik Dino Blažević podnio je Polugodišnje  izvješće o radu Općinskog načelnika za razdoblje od 01.01.-30.06.2023. 

Općinsko vijeće Općine Ribnik  Polugodišnje  izvješće o radu Općinskog načelnika za razdoblje od 01.01.-30.06.2023. godinu,  usvojilo je jednoglasno s 5 glasova ZA.
Ad.4. Polugodišnje izvješće o izvršenju Proračuna Općine Ribnik za  2023. godinu.
Pročelnica Snježana Zvonarić Hribljan obrazložila je Polugodišnje izvješće o izvršenju Proračuna Općine Ribnik za  2023. godinu i Polugodišnje izvješće o izvršenju Proračuna Općine Ribnik za  2023. godinu usvojeno je jednoglasno s 5 glasova ZA.
Ad. 5. Programa potpora poljoprivredi za 2023. godinu na području Općine Ribnik
Načelnik Dino Blažević tumačio je Program potpora poljoprivredi za 2023. godinu na području Općine Ribnik. 
Nakon kraće rasprave, postignut je dogovor vijećnika da se Program potpora nadopuni na način da se pored 6 navedenih mjera, uvrsti i MJERA 7. Subvencioniranje proizvodnje cvijeća za tržište u zaštićenom prostoru (visoki plastenici i staklenici) .

Potpora iznosi 0,39 €/m2  (odnosno najviše 400,00 € godišnje).

Potpora će se isplatiti na temelju podnesenog zahtjeva, podnositelju na žiro-račun. 

Za ostvarivanje prava na potporu, uz zahtjev korisnik mora priložiti: 

· popunjeni obrazac Zahtjeva za potporu;

· preslika rješenja upisa u Upisnik poljoprivrednika/poljoprivrednih gospodarstava, odnosno drugi odgovarajući registar ili preslika identifikacijske kartice gospodarstva

· Rješenje o upisu u Upisnik poljoprivrednih gospodarstava pri APPRRR u Karlovačkoj županiji, 

· Fotodokumentacija 

· preslika osobne iskaznice.

Nakon postignutog dogovora pristupilo se glasanju i Program potpora poljoprivredi za 2023. godinu na području Općine Ribnik usvojen je  jednoglasno s 5 glasova ZA.
Ad. 6. Odluka o otvaranju transakcijskog računa Općine Ribnik u Erste & Steiermarkische Bank d.d. i zatvaranju transakcijskog računa u Karlovačkoj banci d.d.
Načelnik Dino Blažević obrazložio je Odluku o otvaranju transakcijskog računa Općine Ribnik u Erste & Steiermarkische Bank d.d. i zatvaranju transakcijskog računa u Karlovačkoj banci d.d.
Rasprave po ovoj točci nije bilo, te je Odluka o otvaranju transakcijskog računa Općine Ribnik u Erste & Steiermarkische Bank d.d. i zatvaranju transakcijskog računa u Karlovačkoj banci d.d. usvojena  jednoglasno s 5 glasova ZA.
Ad.7. Zaključak o prijedlogu za razrješenje dužnosti mrtvozornika na području Općine Ribnik

Načelnik Dino Blažević obrazložio je  Zaključak o prijedlogu za razrješenju dužnosti mrtvozornika na području Općine Ribnik, te rekao kako je dosadašnji mrtvozornik Vladimir Omrčen zatražio razrješenje dužnosti mrtvozornika, te je dalje pojasnio da Općinsko vijeće treba utvrditi prijedlog za razrješenje dosadašnjeg mrtvozornika, kako bi Skupština Karlovačke županije donijela odluku o razrješenju.

 Rasprave po ovoj točci nije bilo te je Zaključak o prijedlogu za razrješenju dužnosti mrtvozornika na području Općine Ribnik usvojen  jednoglasno s 5 glasova ZA.
Ad.8. Odluke o izmjenama i dopunama Odluke o nerazvrstanim cestama
Načelnik Dino Blažević tumačio je Odluku o izmjenama i dopunama Odluke o nerazvrstanim cestama. Rasprave po ovoj točci nije bilo, te je Odluka o izmjenama i dopunama Odluke o nerazvrstanim cestama usvojena  jednoglasno s 5 glasova ZA.
Ad.9. Odluka o uvjetima i načinu sufinanciranja ekonomske cijene u Dječjem vrtiću Kamanje za djecu s područja Općine Ribnik
Načelnik Dino Blažević obrazložio je Odluku o uvjetima i načinu sufinanciranja ekonomske cijene u Dječjem vrtiću Kamanje za djecu s područja Općine Ribnik.

Nakon kraće rasprave pristupilo se glasanju i Odluka o uvjetima i načinu sufinanciranja ekonomske cijene u Dječjem vrtiću Kamanje za djecu s područja Općine Ribnik usvojena je jednoglasno s 5 glasova ZA.
Ad.10. Odluka o sufinanciranju pune ekonomske cijene boravka djeteta u dječjem vrtiću ili obrtu registriranom za djelatnost dadilja za djecu iz obitelji s četvero ili više djece
Načelnik Dino Blažević obrazložio je Odluku o sufinanciranju pune ekonomske cijene boravka djeteta u dječjem vrtiću ili obrtu registriranom za djelatnost dadilja za djecu iz obitelji s četvero ili više djece. Nakon kraće rasprave, vijećnici su zauzeli stav da obzirom na ograničene proračunske mogućnosti iako je to dobra i poželjna mjera,  u ovom trenutku nije moguće preuzimanje dodatnih rashoda. Pristupilo se glasanju i Odluka o sufinanciranju pune ekonomske cijene boravka djeteta u dječjem vrtiću ili obrtu registriranom za djelatnost dadilja za djecu iz obitelji s četvero ili više djece odbijena je jednoglasno s 5 glasova PROTIV. 
Ad. 11. Odluka o utvrđivanju visine naknade predsjedniku i članovima Općinskog povjerenstva za procjenu štete od prirodnih nepogoda .
Načelnik Dino Blažević obrazložio je prijedlog Odluke o utvrđivanju visine naknade predsjedniku i članovima Općinskog povjerenstva za procjenu štete od prirodnih nepogoda.

Povela se rasprava o visini naknade predsjedniku i članovima Općinskog povjerenstva za procjenu štete od prirodnih nepogoda, te je postignut dogovor članova Općinskog vijeća, da se u Članku 2. Odluke o utvrđivanju visine naknade predsjedniku i članovima Općinskog povjerenstva za procjenu štete od prirodnih nepogoda  umjesto neto iznosa od 26,54 €, utvrdi iznos od 30,00 €. Odnosno da Članak 2. Odluke o utvrđivanju visine naknade predsjedniku i članovima Općinskog povjerenstva za procjenu štete od prirodnih nepogoda glasi : 
„Visina naknade  za rad, članovima Povjerenstva određuje se na  temelju učešća u radu svakog  sudionika Povjerenstva, u netto iznosu  od 30,00 € po danu sudjelovanja.”

Ad.12. Pitanja i prijedlozi 
Još jednom vijećnici su se osvrnuli na hitnost sanacije elektromreže, obzirom da uskoro dolazi zima i  sve lošiji vremenski uvjeti, te je postignut dogovor da se i apelira na HEP i ukaže na hitnost sanacije elektromreže.

Budući da drugih pitanja nije bilo predsjednica Općinskog vijeća  Gabi Tomašić,  zahvalila se vijećnicima na  sudjelovanju u radu sjednice, te je rad sjednice završen u  19.30  sati. 
U privitku ovog Zapisnika nalazi se tonski zapis s 14. sjednice Općinskog vijeća.

Da je zapisnik s 14. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


             PREDSJEDNICA OPĆINSKOG VIJEĆA: 
Snježana Zvonarić Hribljan



 
          Gabi Tomašić
21

